Σχολιασμός: Οργάνωση Ορθόδοξης Εκκλησίας

Από το κείμενο αυτό μαθαίνουμε στοιχεία για τον διαχωρισμό της Ορθόδοξης Εκκλησίας και τον τρόπο εκλογής του προκαθήμενου. Συγκεκριμένα, ο διαχωρισμός γίνεται σε Μητροπόλεις, Αυτοκέφαλες Εκκλησίες και Αυτόνομες Εκκλησίες. Οι Αυτοκέφαλες εκλέγουν μόνες τους τον προκαθήμενο τους, ενώ στις Αυτόνομες ο Οικουμενικός Πατριάρχης ορίζει τον προκαθήμενο. Με αυτόν τον τρόπο οργάνωσης της Ορθόδοξης Εκκλησίας, υπάρχουν τα 4 Πρεσβυγενή Πατριαρχεία. Μάλιστα, αυτό της Κωνσταντινούπολης απέκτησε μεγαλύτερη εξουσία μετά το Σχίσμα του 11ου αιώνα. Τα Πατριαρχεία αυτά, πριν τον χωρισμό Ανατολής και Δύσης, αποτελούσαν την Πενταρχία μαζί με το Πατριαρχείο της Ρώμης.

Τα 4 Πρεσβυγενή Πατριαρχεία:

- το Οικουμενικό Πατριαρχείο Κωνσταντινουπόλεως,

- το Πατριαρχείο Αλεξανδρείας,

- το Πατριαρχείο Αντιοχείας [με έδρα τη Δαμασκό]

- το Πατριαρχείο των Ιεροσολύμων

Οι Εκκλησίες της Ανατολικής Ευρώπης, οι οποίες συστάθηκαν αργότερα, βρίσκονται σε παραδοσιακές Ορθόδοξες χώρες, κάτι το οποίο όμως δε ισχύει παντού στον κόσμο.

Στον υπόλοιπο κόσμο, όπου δεν υπάρχουν πολλοί Ορθόδοξοι, οι επισκοπές βασίζονται σε εθνικά κριτήρια και συνυπάρχουν σε μια εδαφική περιοχή, καθώς υπάγονται στις Αυτοκέφαλες Εκκλησίες της χώρας καταγωγής τους.